Public procurement notice: Prior Information Notice Without Call For Competition
Published: 2024-07-17
Buyer: Region Nordjylland
Country: DK
Region: DK050
Contract type: Services
CPV classification: 72212180 | 72313000: Data capture services | 72317000: Data storage services
Estimated value: 2100000 DKK
Submission deadline: 2024-09-01

Technical requirements: Indkaldelse af interessetilkendegivelse. 

Region Nordjylland anvender i dag platformen Milou fra Medexa, der er et ’real-time’ centralovervågningssystem til fødselsforløb samt elektronisk indsamling af data og lagring af disse.
Den nuværende platform er teknisk forældet og lever ikke op til den gældende MDR forordning/CE-mærkning og krav til I-sikkerhed. Region Nordjylland planlægger derfor at indkøbe en ny løsning til centralovervågning af fødselsforløb.

Den påtænkte anskaffelse:
Region Nordjylland (RN) ønsker at indgå kontrakt om levering af et standard special-centralovervågningssystem til fødselsforløb, der kan anvendes til ’real-time’ overblik over fødselsforløb samt elektronisk indsamling og lagring af data.
Det nuværende system er installeret i tre forskellige miljøer på tre hospitaler. Der ønskes ét samlet system i ét miljø, så data kan deles på tværs af relevante behandlerrelationer.  Det er i denne sammenhæng en præmis, at historikken (ca. 15 år tilbage i tid) fra de tre installationer kan konverteres over til det nye system, så historiske data fortsat er tilgængelige.

Krav til funktionalitet og integrationer:
Via centralovervågningssystemet skal man kunne se fosterets hjertefrekvens og moderens veer (forløbet) på udvalgte PC’er på de relevante afdelinger på regionens hospitaler samt på ’storskærm’ i overvågningslokaler, såfremt dette ønskes.
Brugergrænsefladen skal være på dansk. 
Systemet skal kunne kommunikere direkte med CTG-udstyr og vise kardiotokografiske data i realtid fra de  tilsluttede CTG enheder. Data skal efterfølgende arkiveres på en dedikeret server. Forbindelsen fra CTG-udstyret til systemet skal kunne etableres ved brug af sygehusets eget netværk. Systemet skal kunne  overvåge flere CTG optagelser samtidig på alle opkoblede arbejdsstationer. Tidligere registreringer (historiske data) skal hurtigt kunne hentes frem til gennemsyn fra det elektroniske lager. Systemet skal tillige kunne integrerer med øvrige relevante systemer og udstyr, som fx udstyr til blodtryksmåling, pulsoximetri og hjemmemonitorering, herunder den nationale fjernovervågningsløsning ’Nemo’, der anvendes til hjemmemonitorering af gravide med komplikationer, og som opsamler data via sensorer på moderens mave. Nemo kommunikerer fra monitorerings-udstyret via app på tablet med hospitalets infrastruktur via TCP/IP-stikforbindelse ved hjælp af en dedikeret kommunikationsprotokol. 

Krav om standardsystem:
Region Nordjylland ønsker et gennemafprøvet standardsystem, der er målrettet centralovervågning af fødselsforløb, for at sikre, at overgangen fra det nuværende system i tre installationer til ét samlet system gennemføres uden systemfejl, både hvad angår teknisk implementering og organisatorisk implementering. At der udelukkende ønskes et standardsystem, skyldes tillige hensynet til patientsikkerheden og de fødendes tryghed. 
Region Nordjylland ønsker derfor ikke en løsning, der ikke i dag er et specialsystem til overvågning af fødsels-forløb, eller som skal videreudvikles for at kunne opfylde krav til funktionalitet eller integrationer.  
Der vil derfor blive stillet krav om, at standardsystemet i sin nuværende form (dvs. aktuelle platform) skal have været i drift i hospitalsvæsenet i minimum 3 år hos minimum tre forskellige kunder (offentlige eller private hospitaler), hvilket skal dokumenteres forud for kontraktindgåelse. 
Der ønskes sammen med systemanskaffelsen en standard support og vedligeholdelsesaftale. 
Systemet skal være CE-mærket og skal kunne opfylde regionens krav til I-sikkerhed, herunder NIS2. 
Anskaffelsen skal økonomisk kunne rummes i det afsatte budget, jf. rubrik 2.1.3. 
Interessetilkendegivelse bedes fremsendt igennem beskedmodulet i CTM senest 2. august 2024.


Winner: Mercell Holding ASA